OŠ Grigora Viteza

Zagreb, Kruge 46

KRITERIJI ZA ODOBRENJE DOGOVORNOG ODGOVARANJA UČENICIMA  S IZVRSNIM REZULTATIMA U  GLAZBI, SPORTU I PLESU TE UVJETI KORIŠTENJA ODOBRENE MOGUĆNOSTI

1. Odobrenje dogovornog odgovaranja povlastica je za učenike koji postižu izvrsne rezultate u izvanškolskim aktivnostima (glazbi, sportu ili plesu i dr.) u cilju lakšeg svladavanja nastavnih programa u obveznom osnovnoškolskom  obrazovanju i usklađivanja izvanškolskih obveza u kojima ostvaruju izvrsne rezultate.

1. Dogovorno odgovaranje omogućuje Učiteljsko vijeće:
* učenicima koji imaju rješenje o kategorizaciji sportaša koje je izdao Hrvatski olimpijski odbor
* učenicima koji sudjeluju na sportskim natjecanjima državne i međunarodne razine i koji su članovi mlađih kategorija  sportskih reprezentacija Republike Hrvatske
* učenicima umjetničkih (glazbenih, baletnih ili plesnih) škola koji se natječu na natjecanjima državne i međunarodne razine.

1. U svrhu priznavanja mogućnosti odgovaranja po dogovoru  učenik/roditelj treba podnijeti zamolbu Učiteljskom vijeću i priložiti potrebnu dokumentaciju.

Sport:

* fotokopiju rješenja o kategorizaciji sportaša ili potvrdu sportskog saveza pojedinog sporta  o redovitim treninzima i pripremanju za natjecanja  na državnoj i/ili međunarodnoj razini, koju potpisuje predsjednik ili tajnik sportskog saveza
* plan treniranja i natjecanja tekuće natjecateljske sezone koju potpisuje predsjednik ili tajnik sportskog kluba.

Umjetnost:

* potvrdu o upisu u srednju umjetničku školu  (glazbenu, plesnu ili baletnu) za tekuću nastavnu godinu
* potvrdu o izvrsnosti u bavljenju glazbom ili plesom na državnoj i/ili međunarodnoj razini za tekuću nastavnu godinu koju potpisuje ravnatelj umjetničke škole.

*Navedenu dokumentaciju potrebno je predati do 30. rujna tekuće školske godine osobno ili poštom (OŠ Grigora Viteza, Kruge 46, 10000 Zagreb) te na e-mail adresu***tajnistvo@os-gviteza-zg.skole.hr**

1. Dogovorno odgovaranje  može se odnositi na cijelu nastavnu godinu ili na određena razdoblja u nastavnoj godini, ovisno o priloženom planu treniranja/vježbanja i natjecanja na državnoj i/ili međunarodnoj razini.

1. Obveza učenika/roditelja  je uz molbu i potvrde priložiti polugodišnji kalendar aktivnosti učenika koji potpisuje sportski klub (za I. polugodište najkasnije početkom listopada, a za II. polugodište najkasnije početkom veljače).

Predmetni učitelj i učenik dogovorit će plan odgovaranja i pisanih provjera. Predmetni učitelj će pod bilješke u e-dnevnik zapisati dogovor s učenikom (vrijeme, način, sadržaj ocjenjivanja nastavnog sadržaja).

U slučajevima unaprijed najavljenih opravdanih izostanaka ili bolesti, termini odgovaranja mogu se iznimno mijenjati u dogovoru s predmetnim učiteljem.

1. Dužnost učenika je voditi brigu o svojim obvezama i poštivati raspored dogovorenih termina. Ukoliko se učenik ne bude pridržavao dogovora s učiteljem, učitelj može provjeriti učenikovo znanje  na prvom sljedećem satu  na kojem je učenik nazočan.

1. U slučaju da je učeniku tijekom nastavne godine izrečena pedagoška mjera ( opomena, ukor ili strogi ukor) gubi pravo na dogovoreno odgovaranje. Ako članovi Razrednog vijeća zaključe da učenik izbjegava provjere znanja i ne izvršava svoje obveze na zadovoljavajući način, odluka o dogovornom odgovaranju može se ukinuti na sjednici Učiteljskog vijeća.

1. Učenik kojem je odobreno dogovorno odgovaranje biti će vrednovan prema kriterijima ocjenjivanja iz pojedinog predmeta. Povlastica dogovornog odgovaranja ne podrazumijeva ublažavanje kriterija u odgojnom smislu,  kao ni obrazovnom ( u smislu smanjenja gradiva za nastavnu godinu ili u smislu više ocjene).

Povjerenstvo za izradu kriterija odgovaranja po dogovoru:

Laila Brezak, prof.

Tomislav Vilenica, prof.

Sanja Kljaić Paripović, soc.rad.